Gross Klinika (margolana)

Gross Klinika, baita ere Samuel D. Grossen erretratua, () Thomas Eakins margolari estatubatuarrak 1875ean egin zuen oihal gainean egindako olio-margolan ezaguna da. 240 × 200 zm-ko neurriak ditu. Egilearen lanik garrantzitsuentzat jotzen da.Zuffi, S. (2005). Gran Diccionario de los Pintores. Bartzelona, Espaina: Electa. 434.or., ISBN 84-8156-383-8. Egun Filadelfiako Arte Museoan ikus daiteke.https://philamuseum.org/collection/object/299524

 Gaia 
Koadro honetan, Eakinsek Samuel D. Gross hirurogeita hamar urteko doktorea erretratatzen du. Doktorea, lebita ilunez jantzita, Jefferson Medical Collegeko ikasleentzat jendaurrean operazio bat egiten ari da eta hori deskribatzen du margolariak.https://philadelphiaencyclopedia.org/essays/gross-clinic-the

Ikasleen artean, Eakinsen beraren autoerretratu bat dago, eskuinean, sarrerako barandaren ondoan; ikusten zaio marrazten edo idazten.

Doktorearen atzean, klinikako enplegatua zen Franklin West doktorea, ebakuntzaren oharrak hartzen ari da.

 Historia 
Pintura Eakinsek ikusitako ebakuntza batean oinarritzen da. Bertan, Gross doktoreak femurraren osteomielitisa zuen mutil bat tratatu zuen, modu kontserbadorean eta anputaziorik egin gabe.

Zirujauek kaleko arropa janzten dute asepsia  zabaldu hartu aurretik. Ebakuntza argi naturalez egiten zen. Horregatik, Gross Klinika, sarritan, geroko Agnew klinikarekin (1889) parekatzen da. Azken horrek ebakuntza-gela garbiagoa eta argituagoa erakusten du, bata zuri klasikoak jantzita dituzten doktoreekin. Bi koadro horien bidez hamarkada eskasean izandako bilakaera handia islatzen da: infekzioen prebentziorako bidean aurrera egin baitzen. Beste alde nabarmen bat ondorengo obran erizain profesional bat egotea da.

Pintura 1876ko Filadelfiako Erakusketa Unibertsalean aurkeztu zen, baina hautaketa batzordeak atzera bota zuen. Azkenean, US Army Post Hospitaleko Ward One aretoan erakutsi zuten.

 Deskribapena 
Irudikatutako pazientea nerabea dela uste da, baina ez da oso bereizgarria. Konposizioa zirraragarria da, bai bere figura arraroagatik, bai prozeduraren seriotasunagatik.

Dramatismoa gehitzeko, emakume bakarti bat ikusten da tarteko puntu batean eserita, ziur asko anestesiatutako pazientearen ama. Estututa agertzen da, uzkurtzen, begiak estaltzen. Bere irudi sumindua ez dator bat inguruan dituen gizonen jokabide lasai eta profesionalarekin.https://www.threads.com/@rolvatore/post/DA_UyBeT0Qv?hl=es Horren muturreko adierazpidea Gross doktorearen behatzetan ikusten den odola izan daiteke.

Gai mediko errealista eta esplizitu baten deskribapen hau txundigarria izan zen publiko aurrean erakutsi izan zen lehen aldian.https://historia-arte.com/obras/la-clinica-gross Egilearen sinadura kirurgia-mahaiaren aurrealdean agertzen da.

 Garrantzia 
Bere errealismoagatik miretsita, obra hau medikuntzaren historiaren dokumentu gisa nabarmentzen da, bai kirurgiaren sorrera sendatzeko metodo gisa islatzen duelako (eta ez bakarrik anputazioarekin lotuta, ordura arte bezala), baita ere garaiko ebakuntza-gela bat nolakoa zen adierazten duelako.

 Erreferentziak 

 Ikus, gainera 
 Agnew klinika

 Kanpo estekak 
 :Philadelphia Museun of Arten webgunean komentarioa.

Kategoria:Medikuntza artean
Kategoria:Errealismoko margolanak
Kategoria:1875 Ameriketako Estatu Batuetan
Kategoria:Zientzia artean
Kategoria:Gizonezkoen erretratuak
Kategoria:1875eko margolanak
Kategoria:Thomas Eakinsen margolanak
Kategoria:Filadelfiako Arte Museoaren bildumak